स्मार्ट सिटी : फरीदाबाद में बनेंगे स्मार्ट शौचालय ओपन एयर जिम
फरीदाबाद | स्मार्टसिटी मिशन और स्वच्छ भारत मिशन के तहत विभिन्न विषयों पर विचार विमर्श के लिए सोमवार को निगम कमिश्नर सोनल गोयल द्वारा स्मार्ट सिटी परियोजना, के अतिरिक्त सचिव समीर शर्मा स्मार्ट सिटी निदेशक साजिश कुमार के साथ दिल्ली में बैठक की।
इसमें शहरी विकास मंत्रालय, भारत सरकार केन्द्र सरकार की अन्य एजेंसियों जैसे रेलवे, अक्षय ऊर्जा विभाग अन्य विभागों के साथ बेहतर ताल-मेल पर जोर दिया गया। जिससे फरीदाबाद को स्मार्ट सिटी बनाने की दिशा में अग्रेसित किया जा सकें। फरीदाबाद स्मार्ट सिटी की मुख्य कार्यकारी अधिकारी सोनल गोयल ने बताया कि 25 जून तक फरीदाबाद शहर के कुछ स्थानों पर स्मार्ट शौचालय ओपन एयर जिम शुरू कर दिए जाएंगे तथा इस तिथि तक विभिन्न प्रोजेक्ट जैसे संत नगर में सामुदायिक शौचालय, ओल्ड फरीदाबाद के बराही तालाब का विकास, पानी के कनेक्शनों के लिए स्मार्ट मीटर, ई-रिक्षा स्टैंड, सोलर कार्य, ओल्ड फरीदाबाद रेलवे स्टेशन से मेट्रो स्टेशन तक स्मार्ट रोड विभिन्न प्रमुख स्थानों पर आम व्यक्तियों की सुविधा के लिए साइनिंग बोर्ड इत्यादि लगाने का कार्य आबंटित कर दिया जाएगा।
hin_Deva hin_Deva hin_Deva